Úradný vestník L 113 , 20/04/2004 S. 0019 - 0023



Smernica Komisie 2004/45/ES zo 16. apríla 2004, ktorou sa mení a dopĺňa smernica 96/77/ES ustanovujúca špecifické kritériá čistoty prídavných látok do potravín iných než farbív a sladidiel (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 89/107/EHS Rady z 21. decembra 1988 o aproximácii právnych predpisov členských štátov, týkajúcich sa potravinárskych prídavných látok povolených pre použitie v potravinách určených pre ľudskú spotrebu [1], a najmä na jej článok 3 ods. 3 písm. a), po porade s Vedeckým výborom pre potraviny, keďže: (1) smernica č. 96/77/ES [2] Komisie z 2. decembra 1996, ktorá definuje špecifické kritériá čistoty prídavných látok do potravín iných než farbív a sladidiel, ustanovuje kritériá čistoty pre prídavné látky uvedené v smernici 95/2/ES Európskeho parlamentu a Rady z 20. februára 1995 o prídavných látkach do potravín iných než farbív a sladidiel [3]; (2) Vedecký výbor pre potraviny konštatoval vo svojom stanovisku z 5. marca 2003, že prítomnosť nízkej molekulárnej hmotnosti karagénu by mala byť udržiavaná na minime. V dôsledku toho musí byť upravené relevantné kritérium existujúceho kritéria čistoty pre E 407 Karagén a E 407a (Spracovaná chaluha Eucheuma) uvedené v smernici 96/77/ES; (3) je potrebné prijať špecifikácie pre nové prídavné látky povolené na základe smernice. 2003/114/ES Európskeho parlamentu a Rady z 22. decembra 2003, ktorá bola pozmenená smernicou. 95/2/ES o prídavných látkach do potravín iných než farbív a sladidiel: E 907 Hydrogénové poly-1-decen, E 1517 Glyceryl diacetát a E 1519 Benzylalkohol; (4) je potrebné zohľadniť špecifikácie a analytické techniky pre prídavné látky, ako je to uvedené v Codex Alimentarius, podľa návrhu Spoločného výboru expertov FAO/WHO o prídavných látkach do potravín (JECFA); (5) smernica č. 96/77/ES by mala byť preto zmenená a doplnená; (6) opatrenia ustanovené v tejto smernici sú v súlade so stanoviskom Stáleho výboru o potravinovom reťazci a zdraví zvierat, PRIJALA TÚTO SMERNICU: Článok 1 Príloha smernice 96/77/ES je zmenená a doplnená v súlade s prílohou tejto smernice. Článok 2 1. Členské štáty prijmú zákony, iné predpisy a správne opatrenia potrebné na dosiahnutie súladu s touto smernicou najneskôr do 1. apríla 2005. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Výrobky, ktoré sa nachádzajú na trhu alebo ktoré boli označené pred 1. aprílom 2005, a ktoré nespĺňajú ustanovenia tejto smernice, môžu byť predávané až do vyčerpania zásob. Článok 4 Táto smernica nadobúda účinnosť v dvadsiaty deň po jej uverejnení v Úradnom vestníku Európskej únie. Článok 5 Táto smernica je adresovaná členským štátom. V Bruseli 16. apríla 2004 Za Komisiu David Byrne člen Komisie [1] Ú. v. ES L 40, 11.2.1989, s. 27. Smernica naposledy zmenená a doplnená nariadením (ES) 1882/2003 Európskeho parlamentu a Rady (Ú. v. EÚ L 284, 31.- 10.- 2003, s. 1). [2] Ú. v. ES L 339, 30.12.1996, s. 1. Smernica naposledy zmenená a doplnená smernicou. 2003/95/ES (Ú. v. EÚ L 283, 31.10.2003, s. 71). [3] Ú. v. ES L 61, 18.3.1995, s. 1. Smernica naposledy zmenená a doplnená smernicou 2003/114/ES Európskeho parlamentu a Rady (Ú. v. EÚ L 24, 29.1.2003, s. 58). -------------------------------------------------- PRÍLOHA Príloha smernice. 96/77/ES je zmenená a doplnená takto: 1. Text týkajúci sa E 407 Karagén a E 407a Spracovaná chaluha Eucheuma sa nahrádza takto: "E 407 KARAGÉNAN Synonymá | Komerčné produkty sa predávajú pod rozličnými menami, napr.: gelóza z írskeho machu Eucheuman (z Eucheuma spp.) Iridofikan (z Iridaea spp.) Hipnean (z Hypnea spp.) Furcelaran alebo dánsky agar (z Furcellaria fastigiata) Karagén (z Chondrus a Gigartina spp.) | Definícia | Karagén sa získava extrakciou vody z prídodných druhov chalúh Gigartinaceae, Solieriaceae, Hypneaeceae a Furcellariaceae, čeľadí triedy Rhodophyceae (červené chaluhy). Nie je možné používať iné organické zrážadlá než metanol, etanol a propán-2-ol. Karagén pozostáva hlavne zo solí draslíka, sodíka, kalcia a magnézia v esteroch polysacharidového sulfátu, z ktorých po hydrolýze vzniká galaktóza a 3,6-anhydrogalaktóza. Karagén v spracovanej chaluhe Eucheuma by nemal byť hydrolyzovaný ani inak chemicky odbúravaný. | EINECS | 232-524-2 | Popis | Nažltlý až bezfarebný, hrubý až jemný prášok, ktorý je prakticky bez vône | Identifikácia A.Pozitívne testy na galaktózu, anhydrogalaktózu a sulfát | | Čistota obsah metanolu, etanolu, propán-2-olu | nie viac ako 0,1 %, samostatne alebo v kombinácii | viskozita 1,5 %-ného roztoku pri 75 °C | najmenej 5 mPa.s | Strata pri sušení | nie viac ako 12 % (105 °C, 4 hodiny) | Sulfát | najmenej 15 % a najviac 40 % na vysušenej báze (ako SO4) | popol | najmenej 15 % a najviac 40 % stanovené na vysušenej báze pri 550 °C | popol nerozpustný v kyseline | nie viac ako 1 % na vysušenej báze (nerozpustné v 10 %-nej kyseline soľnej) | časti nerozpustné v kyseline | nie viac ako 2 % na vysušenej báze (nerozpustné v 1 %-nej kyseline sírovej v/v) | nízka molekulárna hmotnosť karagénu (molekulárna hmotnostná frakcia pod 50 kDa) | nie viac ako 5 % | arzén | nie viac ako 3 mg/kg | olovo | nie viac ako 5 mg/kg | ortuť | nie viac ako 1 mg/kg | kadmium | nie viac ako 1 mg/kg | celkové množstvo | nie viac ako 5000 kolónií/g | kvasinky a plesne | nie viac ako 300 kolónií/g | E. coli | negatívne v 5 g | Salmonella spp. | negatívne v 10 g | E 407a SPRACOVANÁ CHALUHA EUCHEUMA Synonymá | PES (ako skratka pre spracovanú chaluhu Eucheuma – processed euchema seaweed) | Definícia | Spracovaná chaluha sa získava ošetrením prírodných druhov chalúh Eucheuma cottonii a Eucheuma spinosum, triedy Rhodophyceae (červené chaluhy) vodnou zásadou (KOH) s cieľom odstránenia nečistôt, ako aj umývaním čerstvou vodou a sušením. Ďalšie čistenie je možné umývaním v metanole, etanole alebo propán-2-ole a následným sušením. Výrobok pozostáva prevažne z draselnej soli esterov polysacharidového sulfátu, z ktorého po hydrolýze vzniká galaktóza a 3,6-anhydrogalaktóza. Soli sodíka, kalcia a magnézia v esteroch polysacharidového sulfátu sú obsiahnuté len v malom množstve. Výrobok obsahuje do 15 % riasovej celulózy. Karagénan v spracovanej chaluhe Eucheuma by nemal byť hydrolyzovaný ani inak chemicky odbúravaný. | Popis | Nažltlý až bezfarebný, hrubý až jemný prášok, ktorý je prakticky bez vône | Identifikácia A.Pozitívne testy na galaktózu, anhydrogalaktózu a sulfát | | B.Rozpustnosť | vytvára kalné viskózne suspenzie vo vode; nerozpustné v etanole | Čistota obsah metanolu, etanolu, propán-2-olu | nie viac ako 0,1 %, samostatne alebo v kombinácii | viskozita 1,5 %-ného roztoku pri 75 °C | najmenej 5 mPa.s | Strata pri sušení | nie viac ako 12 % (105 °C, 4 hodiny) | Sulfát | najmenej 15 % a najviac 40 % na vysušenej báze (ako SO4) | popol | najmenej 15 % a najviac 40 % stanovené na vysušenej báze pri 550 °C | popol nerozpustný v kyseline | nie viac ako 1 % na vysušenej báze (nerozpustné v 10 %-nej kyseline soľnej) | časti nerozpustné v kyseline | najmenej 8 % a najviac 15 % na vysušenej báze (nerozpustné v 1 %-nej kyseline sírovej v/v) | nízka molekulárna hmotnosť karagénanu (molekulárna hmotnostná frakcia pod 50 kDa) | nie viac ako 5 % | arzén | nie viac ako 3 mg/kg | olovo | nie viac ako 5 mg/kg | ortuť | nie viac ako 1 mg/kg | kadmium | nie viac ako 1 mg/kg | celkové množstvo | nie viac ako 5000 kolónií/g | Kvasinky a plesne | nie viac ako 300 kolónií/g | E. coli | negatívne v 5 g | Salmonella spp. | negatívne v 10 g" | 2. Nasledujúci text týkajúci sa E 907 Hydrogénový poly-1-decen sa vkladá za text k E 905 Mikrokryštalický vosk: "E 907 HYDROGÉNOVÝ POLY-1-DECEN Synonymá | hydrogénový polydec-1-en hydrogénový poly-alfa-olefin | Definícia Chemický vzorec | C10nH20n + 2, kde n = 3 – 6 | Molekulárna hmotnosť | 560 (priemer) | Kvantitatívny rozbor | najmenej 98,5 % hydrogénového polydec-1-enu, s nasledovným oligomérnym rozdelením: C30: 13 – 37 % C40: 35 – 70 % C50: 9 – 25 % C60: 1 – 7 % | Popis | bezfarebná nezapáchajúca viskózna tekutina | Identifikácia A.Rozpustnosť | nerozpustné vo vode, mierne rozpustné v etanole, rozpustné v toluéne | B.Horenie | horí jasným plameňom, zápach charakteristický pre parafín | Čistota Viskozita | 5,7 × 10-6 – 6,1 × 10-6 m2s-1 pri 100 °C | Zmesi s uhlíkovým číslom do 30 | nie viac ako 1,5 % | Karbonizovateľné látky | Po 10-minútovom trasení v kúpeli s vriacou vodou nie je tuba s kyselinou sírovou a 5 gramovou vzorkou hydrogénového polydec-1-enu tmavšia než veľmi svetlá slamová žltá. | Nikel | nie viac ako 1 mg/kg | Olovo | nie viac ako 1 mg/kg" | 3. Nasledovný text týkajúci sa E 1517 Glyceryl diacetátu a E 1519 Benzylalkoholu sa pridá: "E 1517 GLYCERYL DIACETÁT Synonymá | Diacetín | Definícia | glyceryl diacetát pozostáva predovšetkým zo zmesi 1,2 a 1,3 diacetátov glycerolu, s malým podielom mono a tri esterov | Chemický názov | glyceryl diacetát 1,2-3-propántriol diacetát | Chemický vzorec | C7H12O5 | Molekulárna hmotnosť | 176,17 | Kvantitatívny rozbor | najmenej 94,0 % | Popis | jasná, bezfarebná, hygroskopická a mierne olejová tekutina s miernym olejovým zápachom | Identifikácia A.Rozpustnosť | rozpustný vo vode, zmiešateľný s etanolom | B.Pozitívne testy na glycerol a acetát | | C.Špecifická hmotnosť | d2020: 1,175 – 1,195 | D.Rozsah varu | 259 – 261 °C | Čistota celkový popol | nie viac ako 0,02 % | kyslosť | nie viac ako 0,4 % (ako kyselina octová) | arzén | nie viac ako 3 mg/kg | olovo | nie viac ako 5 mg/kg | E 1519 BENZYLALKOHOL Synonymá | fenylkarbinol fenylmetyl alkohol benzenmetanol α-hydroxytoluén | Definícia Chemický názov | benzyl alkohol fenylmetanol | Chemický vzorec | C7H8O | Molekulárna hmotnosť | 108,14 | Kvantitatívny rozbor | najmenej 98,0 % | Popis | bezfarebná jasná tekutina so slabým aromatickým zápachom | Identifikácia A.Rozpustnosť | rozpustný vo vode, etanole a éteri | B.Refrakčný index | nD20:1,538 – 1,541 | C.Špecifická hmotnosť | d2525: 1,042 – 1,047 | D.Pozitívne testy na peroxidy | | Čistota Rozsah destilácie | najmenej 95 % v/v sa destiluje medzi 202 a 208 °C | Hodnota kyslosti | nie viac ako 0,5 | Aldehydy | nie viac ako 0,2 % v/v (ako benzaldehyd) | Olovo | nie viac ako 5 mg/kg" | --------------------------------------------------